മോഷണക്കേസുകളില് 35 വര്ഷം തടവ്: 18 വര്ഷത്തിനുശേഷം പ്രതിയെ വിട്ടയച്ചു കൊച്ചി: വിവിധ മോഷണക്കേസുകളില് 35 വര്ഷത്തോളം വെവ്വേറെ തടവുശിക്ഷ ലഭിച്ച പ്രതിക്ക് 18 വര്ഷത്തിനുശേഷം ൈഹകോടതി വിധിയിലൂടെ ജയില് മോചനം. എറണാകുളം ആലുവ കടുങ്ങല്ലൂര് സ്വദേശി ശിവാനന്ദന് എന്ന 61കാരനെയാണ് ശേഷിക്കുന്ന കാലത്തെ ശിക്ഷ ഇതുവരെ അനുഭവിച്ച തടവുശിക്ഷയില് ചേര്ത്ത് ഇളവ് ചെയ്ത് മോചിപ്പിക്കാന് ജസ്റ്റിസ് അശോക് മേനോന് ഉത്തരവിട്ടത്.വിവിധ കോടതികളിലായി മോഷണം, ഭവനഭേദനം, വീടുകളില് അതിക്രമിച്ചു കയറല് തുടങ്ങി 14 കേസുകളില് പ്രതിയായിരുന്ന ശിവാനന്ദന് എല്ലാ കേസുകളിലും കോടതികള് ശിക്ഷ വിധിച്ചു. ആറു മാസം മുതല് അഞ്ചു വര്ഷം വരെ തടവ് ശിക്ഷയാണ് ഓരോ കേസിലും ശിക്ഷിച്ചത്. ശിക്ഷ ഒന്നിച്ച് അനുഭവിച്ചാല് മതിയെന്ന ഉത്തരവില്ലാത്തതിനാല് 35 വര്ഷത്തെ ശിക്ഷയാണ് ഇപ്രകാരം ആകെ വിധിക്കപ്പെട്ടത്. 43,500 രൂപ പിഴയായും നല്കണം. 2003ല് അറസ്റ്റിലായ ശിവാനന്ദന് അന്നു മുതല് ജയിലിലാണ്. ഇപ്പോള് വിയ്യൂര് സെന്ട്രല് ജയിലില് കഴിയുന്ന ശിവാനന്ദന് ശിക്ഷയില് ഇളവനുവദിക്കണമെന്നും 61 വയസ്സായ തന്നെ മോചിപ്പിക്കാന് ഉത്തരവിടണമെന്നും ആവശ്യപ്പെട്ട് നല്കിയ ഹരജിയാണ് കോടതി പരിഗണിച്ചത്. വ്യത്യസ്ത കേസുകളിലായി ദീര്ഘനാളത്തെ തടവുശിക്ഷ വിധിച്ചവര്ക്ക് ഒന്നിച്ച് അനുഭവിക്കുന്നതിനടക്കം ഉത്തരവോടെ ശിക്ഷയില് ഇളവനുവദിച്ചിട്ടുള്ളതായി ഹരജിക്കാരെന്റ അഭിഭാഷകന് ചൂണ്ടിക്കാട്ടി. ഇതുമായി ബന്ധപ്പെട്ട ൈഹകോടതി, സുപ്രീംകോടതി ഉത്തരവുകളും കോടതിയുടെ ശ്രദ്ധയില്പെടുത്തി. പ്രതിക്ക് ലഭിച്ച ഏറ്റവും വലിയ ശിക്ഷ പറവൂര് ജുഡീഷ്യല് ഫസ്റ്റ് ക്ലാസ് മജിസ്ട്രേറ്റ് വിധിച്ച അഞ്ചു വര്ഷത്തെ തടവാണെന്നും മറ്റ് കേസുകളില് ഇതിനെക്കാള് കുറഞ്ഞ കാലയളവാണ് തടവു ശിക്ഷയായി വിധിച്ചിട്ടുള്ളതെന്നും കോടതി ചൂണ്ടിക്കാട്ടി. 60ന് മേല് പ്രായമുള്ള ഹരജിക്കാരന് ഇപ്പോള് തന്നെ 18 വര്ഷത്തെ തടവ് അനുഭവിച്ച് കഴിഞ്ഞു. ഈ സാഹചര്യത്തില് ഹരജിക്കാരനെ മോചിപ്പിക്കാന് ഉത്തരവിടുന്നതായി കോടതി വ്യക്തമാക്കി. എല്ലാ കേസുകളിലും ശിക്ഷ അനുഭവിച്ചതായി രേഖപ്പെടുത്തിയ ശേഷം പ്രതിയെ ഉടന് മോചിപ്പിക്കാനാണ് ഉത്തരവ്.